Täna pärastlõunal teatati politseile, et Läänemaal Riguldis on mere äärest leitud mehe surnukeha.
Mees leiti kella 15.20 ajal, teatas Lääne prefektuuri pressiesindaja.
Sündmuskohal selgus, et tegemist on 30. septembril Rohukülast Hobulaiule suundunud paadis viibinud ja merel kadunuks jäänud 28-aastase Martiniga. Teine paadis olnud mees on siiani leidmata.
30. septembril kella 22.15 ajal sai politsei häirekeskuselt teate, et kella 19 ja 20 vahel suundus Rohukülast Hobulaiule paat kahe inimesega ning pole sihtkohta kohale jõudnud. Koheselt alustatud ja öö läbi kestnud otsingud tulemusi ei andnud.